هیترو هوایي ډګر

د لندن هیترو هوایی ډګر   چي تر 1966 پوري د لندن هوایي ډګر نومېدی، په انګلستان هیواد کي لومړنی او لوی نړیوال هوایی ډګر دی چي پلازمېني لندن ته خدمات وړاندي کوي. هیترو د لندن د هوایی ډګرونو په سیسټم کي د شپږو نړیوالو هوایي ډګرونو ترټولو لوی هغه دی. 

یاد هوایي ډګر د هیترو هوایی ډګر هولډینګ ملکیت ګڼل کیږي.  په 2023 کي هیترو په اروپا کې ترټولو بوخت هوایی ډګر وو،  چي د کورنیو مسافرینو د ترافیک له مخي د نړۍ څلورم او د نړیوالو مسافرینو ترافیک له مخي په نړۍ کي دوهم بوخت هوایي ډګر ګڼل سوی دی. تر 2023 پوري هیترو هغه هوایی ډګر وو چي په نړۍ کي یې ترټولو ډیري نړیوالي اړیکي او تګ راتګ لاره. 

هیترو په ۱۹۳۰ کال کې د یوه کوچني هوايي ډګر په توګه رامنځ ته سو،  خو له دویمې نړیوالې جګړې وروسته په یوه خورا لوی هوايي ډګر بدل سو. دا ډګر د مرکزي لندن لویدیځ ته د  په واټن کي پروت دی، او  ځمکه په ځان کي رانغاړي. هیترو په تدریجي ډول د 75 کلونو په اوږدو کي پرله پسې پراخه سوی دی، او اوس دوې موازي ختیځ - لویدیځ ځغاستلیکي او څلور عملیاتي مسافر وړونکي ترمینلونه او یو د کارګو ترمینل لري.  یاد هوایي ډګر د برتانیا د هوایي ترافیکو او ورجین اتلانتیک لپاره لومړنی مرکز بلل کیږي.